
ΤΕΥΧΟΣ ΔΕΥΤΕΡΟ 


Αρ 


. Φύλλου 2896 


ΑΠΟΦΑΣΕΙΣ 

Αριθμ. απόφ. 126/56/2 9-03-2018 

Έγκριση Κανονισμού του Προγράμματος Μετα¬ 
πτυχιακών Σπουδών με τίτλο: «Διδακτική των 
Βιο-επιστημών»τουΤμήματος Μοριακής Βιολο¬ 
γίας και Γενετικής της Σχολής Επιστημών Υγείας 
του Δημοκρίτειου Πανεπιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. ΔΠΘ/ΣΥΓΚ/25072/969/16-01 -2017 απόφα¬ 
ση Συγκλήτου του Δ.Π.Θ., αναφορικά με τον ορισμό «Ανα¬ 
πληρωτών Πρύτανη - Μεταβίβαση αρμοδιοτήτων Πρύ¬ 
τανη -Αναπλήρωση Πρύτανη» (ΦΕΚ 327/08.02.2017/τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017/τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38 
02-03-2018/τ.Α') σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανο¬ 
νισμός Μεταπτυχιακών Σπουδών του Τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017/τ.Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Την απόφαση της Συνέλευσης του Τμήματος Μορι¬ 
ακής Βιολογίας και Γενετικής στην αριθμ. 9/07-03-2018 
συνεδρίαση της και το απόσπασμα πρακτικού αυτής. 

5. Την αριθμ. 125/56/29-03-2018 απόφαση της Συ¬ 
γκλήτου του Δημοκρίτειου Πανεπιστημίου Θράκης 
(Β'2245/07-06-2018). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 


ΕΓΚΡΙΣΗ ΚΑΝΟΝΙΣΜΟΥΤΟΥ ΠΡΟΓΡΑΜΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ: «ΔΙΔΑΚΤΙΚΗΤΩΝ ΒΙΟ¬ 
ΕΠ ΙΣΤΗΜΩΝ» ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ 
ΚΑΙ ΓΕΝΕΤΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ 
ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Προγράμματα Μεταπτυχιακών Σπουδών οργανώνο¬ 
νται και λειτουργούν: 

α) σε αυτοδύναμα Τμήματα που παρέχουν σπουδές 
πρώτου κύκλου, 

β) από περισσότερα Τμήματα του ίδιου ή άλλων Α.Ε.Ι. 
ή από Τμήματα Α.Ε.Ι. και τα Ερευνητικά Κέντρα και Ινστι¬ 
τούτα που αναφέρονται στο άρθρο 13 Α του ν. 4310/2014 
(Α' 258), όπως αντικαταστάθηκε με το άρθρο 12 του 
ν. 4386/2016 (Α' 83) συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών ΕρευνώντηςΑκαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμενα Τμήματα να είναι αυτοδύναμο και 

γ) από αυτοδύναμα Τμήματα Α.Ε.Ι. της ημεδαπής σε 
συνεργασία με Τμήματα αναγνωρισμένων ως ομοτα- 
γών ιδρυμάτων ή ερευνητικά κέντρα και ινστιτούτα της 
αλλοδαπής. 

Στην περίπτωση διατμηματικού ή διιδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης 
αποστολής του. Αναφέρονται σε συγγενείς με τα Τμή¬ 
ματα του ειδικότητες και αποσκοπούν στη μετάδοση και 
προαγωγή της επιστημονικής γνώσης για την κάλυψη 
εκπαιδευτικών, ερευνητικών και εν γένει αναπτυξιακών 
αναγκών. 

Άρθρο 2 

Ισχύς του Κανονισμού Μεταπτυχιακών Σπουδών 
Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στην 
ρύθμιση με ενιαίο τρόπο των θεμάτων λειτουργίας του 
εν λόγω Π.Μ.Σ. 

Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διδακτι¬ 
κό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών «Διδακτική 
των Βιοεπιστημών» εντάσσεται στον στρατηγικό σχε¬ 
δίασμά του Δ.Π.Θ., διέπεται από επιστημονική συνοχή 
και αποσκοπεί στην περαιτέρω προαγωγή της γνώσης, 
την ανάπτυξη της έρευνας, την ικανοποίηση των εκπαι¬ 
δευτικών, ερευνητικών, κοινωνικών και αναπτυξιακών 
αναγκών της χώρας, στην υψηλού επιπέδου εξειδίκευση 
των πτυχιούχων και την προετοιμασία τους για σπουδές 
σε διδακτορικό επίπεδο στη θεωρητική κι εφαρμοσμένη 
περιοχή της Διδασκαλίας και της Μάθησης στο πεδίο των 
Βιοεπιστημών, ως θεματική ενότητα γνωστικών αντι¬ 
κειμένων του πρώτου κύκλου σπουδών του Τμήματος 
Μοριακής Βιολογίας και Γενετικής (Μ.Β.Γ). 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του Ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος Μ.Β.Γ., η οποία έχει τις 
εξής αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 
β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, οι 


οποίοι έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία, 
κατά τη λήξη της οποίας με ευθύνη του Διευθυντή συ- 
ντάσσεται απολογισμός του Π.Μ.Σ., και είναι αρμόδια για 
την παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη/νι Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5 του ν. 4485/2017. Ειδικότερα, αν η Επι¬ 
τροπή κρίνει την εισήγηση ελλιπή, διαφωνεί ως προς 
το περιεχόμενο των στοιχείων των παραγράφων 2 και 3 
του άρθρου 32 του ν. 4485/2017, καθώς και αν διαπι¬ 
στώνει αλληλεπικάλυψη των γνωστικών αντικειμένων 
που τα Π.Μ.Σ. του Ιδρύματος θεραπεύουν, αναπέμπει 
εντός αποκλειστικής προθεσμίας τριάντα (30) ημερών 
την εισήγηση στη Συνέλευση του Τμήματος με αιτιο¬ 
λογημένη απόφαση της. Το Τμήμα αφού λάβει υπόψη 
τις υποδείξεις της Επιτροπής Μεταπτυχιακών Σπουδών, 
υποβάλλει εκ νέου σε αυτήν, την εισήγηση του. Αν, μέσα 
σε αποκλειστική προθεσμία τριάντα (30) ημερών, για 
δεύτερη φορά η Επιτροπή Μεταπτυχιακών Σπουδών 
δεν κάνει αποδεκτή την εισήγηση, το Τμήμα μπορεί να 
υποβάλει απευθείας την εισήγηση του στη Σύγκλητο. 

5. Ο/Η Διευθυντής/ντρια του Π.Μ.Σ., είναι μέλος της 
Σ.Ε. και ορίζεται μαζί με τον αναπληρωτή του, με από¬ 
φαση της Συνέλευσης του Τμήματος για διετή θητεία. 
Προεδρεύει της Σ.Ε., είναι μέλος Δ.Ε.Π. πρώτης βαθμίδας 
ή της βαθμίδας του αναπληρωτή, είναι του ιδίου ή συ¬ 
ναφούς γνωστικού αντικειμένου με το γνωστικό αντικεί¬ 
μενο του Π.Μ.Σ. και ασκεί τα καθήκοντα που ορίζονται 
στο Κεφάλαιο ΣΤ του ν. 4485/2017 και στον Κανονισμό 
Μεταπτυχιακών Σπουδών. 

Ο/Η Διευθυντής/ντρια του Π.Μ.Σ. εισηγείται στα αρ¬ 
μόδια όργανα του Ιδρύματος για κάθε θέμα που αφορά 
στην αποτελεσματική λειτουργία του προγράμματος. 

Ο/Η Διευθυντής/ντρια δεν μπορεί να έχει περισσότε¬ 
ρες από δύο (2) συνεχόμενες θητείες και δεν δικαιούται 
επιπλέον αμοιβή για το διοικητικό του έργο ως Διευθυ- 
ντής/ντρια. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ.. Ο 
απολογισμός κατατίθεται στο οικείο Τμήμα, στο οποίο 
ανήκει το Π.Μ.Σ.. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας, αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
13 Α του ν. 4310/2014, όπως τροποποιήθηκε και ισχύει, 

συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του/της Προέδρου, ο τρόπος επιλογής του/ 
της μεταπτυχιακού/ής φοιτητή/τριας, καθώς και κάθε 
ειδικότερο θέμα που αφορά στη συγκρότηση, τη λει¬ 
τουργία και τη διοικητική υποστήριξη της Επιτροπής, 
σύμφωνα με τις παραγράφους 4 έως 6 του ν. 4485/2017, 
καθορίζονται με απόφαση της Συγκλήτου που δημοσι¬ 
εύεται στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ' έτος ορίζεται κατ' ανώτατο 
όριο σε εικοσιπέντε (25) μεταπτυχιακούς/ες φοιτητές/τριες. 

Επιπλέον ο μέγιστος αριθμός μεταπτυχιακών φοι- 
τητών/τριών ανά διδάσκοντα του Π.Μ.Σ. ανέρχεται σε 
1,25 (25/20), ο μέγιστος αριθμός αυτών σε σχέση με τον 
αριθμό των προπτυχιακών φοιτητών/τριών του Τμήμα¬ 
τος είναι 0,15 (95/610) και σε σχέση με τον αριθμό των 
διδασκόντων του Τμήματος είναι 4,5 (95/21) (άρθρο 45 
παρ. 1 β του ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. γίνονται δεκτοί Πτυχιούχοι πρώτου κύκλου 
σπουδών στα πεδία των Βιοεπιστημών (Μοριακής Βιο¬ 
λογίας και Γενετικής, Βιολογίας, Βιοτεχνολογίας και Βιο¬ 
χημείας, Βιολογικών Εφαρμογών και Τεχνολογιών, Βιο¬ 
τεχνολογίας, Φυσικής, Σπουδών στις Φυσικές Επιστήμες, 
Σχολής Εφαρμοσμένων Μαθηματικών και Φυσικών Επι¬ 
στημών του Ε.Μ.Π με πιστοποιητικό παρακολούθησης 
του Προγράμματος Σπουδών της κατεύθυνσης Φυσικού 
Εφαρμογών, Χημείας, Γεωλογίας, Γεωγραφίας, Γεωλογίας 
και Γεωπεριβάλλοντος), των Σχολών Θετικών Επιστημών, 
των Σχολών Επιστημών Υγείας (Τμημάτων Ιατρικής, Φαρ¬ 
μακευτικής, Κτηνιατρικής, Νοσηλευτικής, Διατροφής 
και Διαιτολογίας και των λοιπών συναφών Τμημάτων), 
των Γεωπονικών Πανεπιστημίων, καθώς και πτυχιούχοι 
Τμημάτων Τ.Ε.Ι. συναφών με τα παραπάνω γνωστικών 
αντικειμένων. Οι πτυχιούχοι μπορεί να είναι απόφοιτοι: 
α)Τμημάτων Πανεπιστημίων ήΤμημάτων Τ.Ε.Ι. συναφούς 
γνωστικού αντικειμένου της ημεδαπής, β) πτυχιούχοι 
πρώτου κύκλου σπουδών αναγνωρισμένων ομοταγών 
ιδρυμάτων της αλλοδαπής που έχουν αναγνωριστεί από 
το Διεπιστημονικό Οργανισμό ΑναγνώρισηςΤίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα με 
το ν. 3328/2005 (Α' 80) και γ) Μέλη των κατηγοριών Ε.Ε.Π., 
Ε.ΔΙ.Π. και Ε.Τ.Ε.Π., ως υπεράριθμοι και μέχρι 1 ανά έτος, 
σύμφωνα τις διατάξειςτου νόμου ν. 4485/2017, άρθρο 34, 
παρ. 1,7 και 8. 


Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α' 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 
εδαφίου της παραγράφου 1, μπορούν μετά από αίτηση 
τους να εγγραφούν ως υπεράριθμοι/ες, και μόνο ένας 
κατ’ έτος και ανά Π.Μ.Σ., σύμφωνα με τους ειδικότε¬ 
ρους όρους που προβλέπονται στο άρθρο 45, εφόσον 
υπηρετούν στο Τμήμα Μ.Β.Γ. και ο τίτλος σπουδών και 
το έργο που επιτελούν στο Τμήμα είναι συναφές με το 
αντικείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 
ί. Πρόσκληση εκδήλωσης ενδιαφέροντος. 

Το Τμή μα σε η μερομηνίες που ορίζονται από την Συνέ¬ 
λευση τουΤμήματος Μ.Β.Γ. προβαίνει σε πρόσκληση εκδή¬ 
λωσης ενδιαφέροντος προκηρύσσοντας θέσεις με ανοιχτή 
διαδικασία για την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία τουΤμήματος Μ.Β.Γ. είτε σε 
έντυπη είτε σε ηλεκτρονική μορφή. 

Μ. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. γίνεται από Τρι¬ 
μελή Επιτροπή μελών Δ.Ε.Π. του Τμήματος που έχουν 
αναλάβει μεταπτυχιακό έργο, η οποία συγκροτείται με 
απόφαση της Συνέλευσης του ΤΜΒΓ. 

ίίί.Τα κριτήρια επιλογήςτων υποψηφίων είναι συγκε¬ 
κριμένα, ποσοτικά ή/και ποιοτικά, και γίνονται γνωστά 
στους/στιςυποψηφίους/ες μετην προκήρυξη του Π.Μ.Σ. 

Προϋπόθεση για την επιλογή μεταπτυχιακών φοιτη- 
τών/τριών είναι η κατοχή πτυχίου ΑΕΙ/ΤΕΙ, όπως ορίζε¬ 
ται στον παρόντα Κανονισμό και η γνώση της αγγλικής 
γλώσσας.Το επίπεδο γλωσσομάθειας της αγγλικής γλώσ¬ 
σας αποδεικνύεται με τους εξής τρόπους: 

α) Κρατικό Πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003, 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης καιΔιερμηνείαςτης ημε¬ 
δαπής ή αντίστοιχο και ισότιμο σχολών της αλλοδαπής, 
γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιουδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής, 
δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 
μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). 

Οι υποψήφιοι που είναι κάτοχοι της σχετικής άδειας πρέπει να προσκομίσουν επικυρωμένο αντίγραφο και ακριβή 
μετάφραση του τίτλου σπουδών, βάσει του οποίου εκδόθηκε η άδεια επάρκειας διδασκαλίας ξένης γλώσσας. 

Τα κριτήρια επιλογής των υποψηφίων, περιλαμβάνουν: 

- Γενικό βαθμό Πτυχίου/Διπλώματος. 

- Εκπόνηση πτυχιακής εργασίας. 

- Κατοχή δεύτερου πτυχίου. 

- Κατοχή άλλου μεταπτυχιακού/διδακτορικού τίτλου σπουδών 

- Σχετική ερευνητική, επαγγελματική ή/και διδακτική δραστηριότητα του υποψηφίου σχετική με το γνωστικό 
αντικείμενο του Π.Μ.Σ., 

- Συστατικές επιστολές. 

- Συνέντευξη ή/και Επιστολή Πρόθεσης Συμμετοχής στο Πρόγραμμα από αρμόδια Επιτροπή. 

- Δημοσιεύσεις και συγγραφική δραστηριότητα. 

Ο τρόπος αξιολόγησης (μοριοδότηση) των ανωτέρω κριτηρίων είναι η ακόλουθη: 


α/α 

ΚΡΙΤΗΡΙΟ 

Μέγιστος 

αριθμός 

μορίων 

1. 

Βαθμός πτυχίου 



0 αριθμός των μορίων που λαμβάνει κάθε υποψήφιος ισούται με 
τον βαθμό του πτυχίου του, υπολογισμένο σε ένα δεκαδικό 
ψηφίο. 

10 μόρια 

2. 

Εκπόνηση πτυχιακής εργασίας 

5 μόρια 


Υπολογίζεται η ύπαρξη ή μη πτυχιακής εργασίας σε προπτυχιακό πρόγραμμα σπουδών. 

3. 

Αποδεδειγμένη διδακτική προϋπηρεσία 



Η διδακτική προϋπηρεσία μετράται με ένα μόριο για κάθε έναν μήνα πλήρους διδακτικής 
απασχόλησης και μέχρι τους 20 μήνες προϋπηρεσίας. 

Η διδακτική προϋπηρεσία πρέπει να είναι συναφής με τις Βιοεπιστήμες και αποδεικνύεται με τα 
εξής δικαιολογητικά: 

1. Διδακτική εμπειρία στο δημόσιο τομέα: 

Οι βεβαιώσεις απασχόλησης στον Δημόσιο Τομέα θα πρέπει να έχουν εκδοθεί από τις αρμόδιες 
υπηρεσίες και να αναγράφουν με σαφήνεια το συνολικό χρονικό διάστημα της εργασίας σε έτη/ 
μήνες/μέρες απασχόλησης. 

2. Διδακτική εμπειρία στον ιδιωτικό τομέα: 

Οι βεβαιώσεις απασχόλησης στον Ιδιωτικό Τομέα εφόσον πρόκειται για: 
α) Μισθωτούς, θα πρέπει να έχουν εκδοθεί από τον εργοδότη και να αναγράφουν με σαφήνεια 
το συνολικό χρονικό διάστημα της εργασίας σε έτη/μήνες/μέρες απασχόλησης καθώς επίσης και 
επικυρωμένα φωτοαντίγραφα βιβλιαρίων ενσήμων για το αντίστοιχο χρονικό διάστημα, 
β) Ελεύθερους Επαγγελματίες, θα πρέπει απαραίτητα να έχουν εκδοθεί από το αντίστοιχο 
Επαγγελματικό ή άλλο Επιμελητήριο ή Επαγγελματικό Σύλλογο και να αναγράφουν με 
σαφήνεια το συνολικό χρονικό διάστημα της άσκησης του επαγγέλματος σε έτη/μήνες/μέρες 
απασχόλησης. Οι βεβαιώσεις αυτές θα συνοδεύονται από Υπεύθυνη Δήλωση του ν. 1599/1986 
θεωρημένη από την αρμόδια Οικονομική Εφορία, όπου αναφέρεται η απόκτηση εισοδημάτων 
για το συγκεκριμένο χρονικό διάστημα. 

Σημείωση: Δικαιολογητικά που δεν εμπίπτουν στις παραπάνω κατηγορίες δεν γίνονται δεκτά ως 
αποδεικτικά διδακτικής προϋπηρεσίας και δεν αξιολογούνται. 

20 μόρια 

4. 

3. Άλλη επαγγελματική εμπειρία στις Βιοεπιστήμες εντός κι εκτός Ελλάδος 



Η επαγγελματική εμπειρία εντός και εκτός Ελλάδος αναγνωρίζεται εφόσον ο υποψήφιος 
υποβάλει: 

α) Δήλωση εργοδότη, όπου θα αναγράφεται με σαφήνεια το συνολικό χρονικό διάστημα της 
εργασίας σε έτη/μήνες/μέρες απασχόλησης. Αν η προϋπηρεσία αυτή έχει αποκτηθεί εκτός 
Ελλάδος τα έγγραφα κατατίθενται επισήμως μεταφρασμένα, 

β) Βεβαίωση Ελληνικού Ασφαλιστικού Φορέα ότι η παραπάνω προϋπηρεσία αναγνωρίζεται ως 
συντάξιμος χρόνος. 

Σημείωση: Δικαιολογητικά που δεν εμπίπτουν στις παραπάνω κατηγορίες δεν γίνονται δεκτά ως 
αποδεικτικά επαγγελματικής προϋπηρεσίας και δεν αξιολογούνται. 

10 μόρια 











Τεύχος Β' 2896/19.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


36791 


5. 

Δημοσιεύσεις σε έγκυρα περιοδικά της ημεδαπής ή/και αλλοδαπής 



Κάθε δημοσίευση σε έγκυρο περιοδικό (αναφέρεται το Ι55Ν του περιοδικού) της ημεδαπής 
ή/και αλλοδαπής αξιολογείται με δύο (2) μόρια και ο μέγιστος αριθμός δημοσιεύσεων που 
συνυπολογίζονται είναι πέντε (5). 0 υποψήφιος στο φάκελο υποψηφιότητας πρέπει να 
προσκομίσει: 

α) ολόκληρη τη δημοσίευση, 

β) φωτοτυπίες της σελίδας του περιοδικού με την επιστημονική επιτροπή, το Ι55Ν του 
περιοδικού του εξωφύλλου, και του Πίνακα Περιεχομένων. 

10 μόρια 

6. 

Προφορικές ή αναρτημένες ανακοινώσεις σε επιστημονικά συνέδρια της ημεδαπής ή αλλοδαπής 



Η συμμετοχή σε κάθε προφορική ή αναρτημένη ανακοίνωση σε επιστημονικό συνέδριο της 
ημεδαπής ή της αλλοδαπής αξιολογείται με ένα (1) μόριο και ο μέγιστος αριθμός ανακοινώσεων 
που συνυπολογίζονται είναι πέντε (5). 

Η προφορική ή αναρτημένη ανακοίνωση βεβαιώνεται με φωτοτυπία των Πρακτικών ή του 
επίσημου βιβλίου των Περιλήψεων του Συνεδρίου. 

5 μόρια 

7. 

Δεύτερο πτυχίο 



Το δεύτερο πτυχίο από άλλο ΑΕΙ/ΤΕΙ της ημεδαπής ή της αλλοδαπής αναγνωρισμένου ως 
ισότιμου με τα απονεμόμενα Ελληνικά, αξιολογείται με 10 μόρια. 0 υποψήφιος πρέπει να 
προσκομίσει επικυρωμένη φωτοτυπία του πτυχίου αυτού. 

5 μόρια 

8. 

Κατοχή άλλου μεταπτυχιακού τίτλου 



Η κατοχή Μεταπτυχιακού Διπλώματος Ειδίκευσης της ημεδαπής ή της αλλοδαπής 
αναγνωρισμένου ισότιμου μετά απονεμόμενα Ελληνικά, αξιολογείται με 5 μόρια. Η κατοχή 
Διδακτορικού Διπλώματος της ημεδαπής ή της αλλοδαπής αναγνωρισμένου ισότιμου με 
τα απονεμόμενα Ελληνικά αξιολογείται με 10 μόρια. 0 υποψήφιος πρέπει να προσκομίσει 
επικυρωμένη φωτοτυπία του μεταπτυχιακού/διδακτορικού τίτλου σπουδών. 

10 μόρια 

9. 

Συστατικές επιστολές 



Ζητούνται 2 συστατικές επιστολές από μέλη ΔΕΠ, εργοδότες, συνεργαζόμενους επιστήμονες 
εγνωσμένου κύρους, στελέχη της Εκπαίδευσης (Διευθυντές Σχολικών Μονάδων, Σχολικοί 
Σύμβουλοι κτλ) 

5 μόρια 

10 . 

Αξιολόγηση από τη Σ.Ε. της Συνέντευξης ή/και της Επιστολής Πρόθεσης Συμμετοχής στο 
Πρόγραμμα. 

20 μόρια 


Το πρότυπο της Επιστολής δίνεται από το Π.Μ.Σ. του Τ.Μ.Β.Γ. 


ΣΥΝΟΛΟ 

100 


ιν. Διαδικασία επιλογής 
Η διαδικασία επιλογής έχει ως εξής: 

α) Η Επιτροπή Επιλογής καταρτίζει αρχικά έναν πλήρη κατάλογο όσων έχουν υποβάλει αίτηση, 
β) Απορρίπτει τους υποψηφίους που δεν πληρούν τα ελάχιστα τυπικά κριτήρια (πτυχίο και γνώση Αγγλικής 
γλώσσας). 

γ) Καλεί σε συνέντευξη, εφόσον το κρίνει απαραίτητο, όσους υποψηφίους αποφασισθεί να κληθούν. Η συνέντευξη 
πραγματοποιείται από τα μέλη της οικείας Επιτροπής Επιλογής, 
δ) Ιεραρχεί βαθμολογικά τους υποψηφίους και προβαίνει στην τελική επιλογή, 
ε) Καταρτίζει τον τελικό πίνακα επιλογής. 

Στ) Σε περιπτώσεις ισοβαθμίας στην τελευταία θέση του πίνακα επιτυχόντων υποψηφίων γίνεται εισαγωγή όλων 
των ισοβαθμησάντων ως υπεράριθμων. 

Ο τελικός πίνακας των επιτυχόντων επικυρώνεται από την Συνέλευση και αναρτάται στον πίνακα ανακοινώσεων 
της Γραμματείας και στην ιστοσελίδα του Τμήματος ΜΒΓ. 

Άρθρο 8 

Διάρκεια Σπουδών 
1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. «Διδακτική των Βιοεπιστημών» που οδηγεί στη λήψη του 
Διπλώματος Μεταπτυχιακών Σπουδών (Δ.Μ.Σ.) περιλαμβάνει δύο (2) εξάμηνα και επιπλέον θερινή περίοδο τριών 
μηνών. Η έναρξη λειτουργίας του ορίζεται την 1 Οκτωβρίου και η λήξη του στις 5 Οκτωβρίου κάθε έτους. 

Η φοίτηση στο πρόγραμμα θεωρείται ότι λήγει με την επιτυχή ολοκλήρωση όλων των μαθημάτων καθώς και των 
Μικροδιδασκαλιών. 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
διπλάσιο της προβλεπόμενης στο Π.Μ.Σ. διάρκειας. Φοι¬ 
τητές που δεν ολοκληρώνουν επιτυχώς όλα τα μαθήμα¬ 
τα και τις Μικροδιδασκαλίες τους μέσα στο παραπάνω 
διάστημα, διαγράφονται. Ωστόσο, έχουν δικαίωμα επα- 
νεγγραφής στο Π.Μ.Σ. χωρίς να υποβληθούν εκ νέου 
σε διαδικασίες επιλογής, πρέπει όμως να καταβάλλουν 
εκ νέου το 50% των διδάκτρων. Στην περίπτωση αυτή 
αναγνωρίζονται οι βαθμοί των μαθημάτων που είχαν 
ολοκληρώσει επιτυχώς κατά την πρώτη φορά φοίτησης. 

2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης για 
εργαζόμενους/νες φοιτητές/τριες, η διάρκεια της οποίας 
δεν μπορεί να υπερβαίνει το διπλάσιο της κανονικής φοί¬ 
τησης. Ο αριθμός των φοιτητών/τριών μερικής φοίτησης 
δεν μπορεί να υπερβαίνει το 20% του αριθμού των εισα¬ 
κτέων και αφορά άτομα που εργάζονται στο εξωτερικό 
(απαιτούνται: α) Βεβαίωση εργοδότη, όπου θα αναγρά¬ 
φεται με σαφήνεια το συνολικό χρονικό διάστημα της 
απασχόλησης. Αν η προϋπηρεσία αυτή έχει αποκτηθεί 
εκτός Ελλάδος τα έγγραφα κατατίθενται επισήμως με¬ 
ταφρασμένα, β) Βεβαίωση Ελληνικού Ασφαλιστικού 
Φορέα ότι η παραπάνω προϋπηρεσία αναγνωρίζεται 
ως συντάξιμος χρόνος) καθώς και εκπαιδευτικούς που 
υπηρετούν σε δυσπρόσιτες περιοχές (απαιτείται βεβαί¬ 
ωση υπηρεσιακής κατάστασης). 

Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνατούν 
να ανταποκριθούν στις ελάχιστες απαιτήσεις του προ¬ 
γράμματος πλήρους φοίτησης και για ιδιαίτερες εξαι¬ 
ρετικά σοβαρές περιπτώσεις. Ως τέτοιες περιπτώσεις 
θεωρούνται ασθένεια και εν γένει λόγοι υγείας (που 
τεκμηριώνονται από σχετικά παραστατικά από δημό¬ 
σια νοσοκομεία και επιτροπές) και η στράτευση (που 
τεκμηριώνεται με βεβαίωση από το στρατό). 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τμήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής και τους περιλαμβάνει 
στον οικείο Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 


β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 
γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 
δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 

Όροι φοίτησης 

Αν ο μεταπτυχιακός/ή φοιτητής/τρια αποτύχει στην 
εξέταση μαθήματος ή μαθημάτων και θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτηση του από τριμελή επιτροπή μελών 
Δ.Ε.Π. της Σχολής, τα οποία έχουν το ίδιο ή συναφές γνω¬ 
στικό αντικείμενο με το εξεταζόμενο μάθημα και ορίζο¬ 
νται από τη Συνέλευση του Τμήματος. Από την επιτροπή 
εξαιρείται ο υπεύθυνος της εξέτασης διδάσκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του Τμήμα¬ 
τος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

Κάθε υποψήφιος/ια, πριν εγγράφει, πρέπει να λαμβά¬ 
νει γνώση αυτού του Κανονισμού και να αποδέχεται τους 
κανόνες λειτουργίας του Π.Μ.Σ. Η αποδοχή του Κανονι¬ 
σμού συνιστά βασική προϋπόθεση για την απόκτηση 
και διατήρηση της ιδιότητας του/της μεταπτυχιακού/ 
ής φοιτητή/τριας. 

Οι φοιτητές/τριες του Π.Μ.Σ. «Διδακτική των Βιοεπι- 
στημών» υποχρεούνται να παρακολουθούν το σύνολο 
των διαλέξεων (είτε διενεργούνται δια ζώσης, είτε με την 
εξ αποστάσεως μέθοδο) και να είναι παρόντες/ουσες 
στις διαδικασίες προετοιμασίας και παρουσιάσεων των 
Μικροδιδασκαλιών κατά τη θερινή περίοδο. 

Άρθρο 10 

Πρόγραμμα Σττουδών-Έλεγχος Γνώσεων 
Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του Δ.Μ.Σ. ανέρχονται σε 75. 

Για την απόκτηση του Δ.Μ.Σ. απαιτείται η υποχρεωτική 
παρακολούθηση και επιτυχής εξέταση σε όλα τα μαθή¬ 
ματα τα οποία κατανέμονται στα δύο πρώτα εξάμηνα 
σπουδών (Α' και Β') και είναι υποχρεωτικά. Επίσης, απαι¬ 
τείται η επιτυχής ολοκλήρωση διαδικασίας σχεδιασμού, 
υλοποίησης και αξιολόγησης Μικροδιδασκαλίας κατά τη 
θερινή περίοδο του προγράμματος των σπουδών που 
αντιστοιχεί σε 15 πιστωτικές μονάδες (Ε(ΙΤ5). 

Ο παρακάτω Πίνακας παρουσιάζει τις ώρες διδασκαλί¬ 
ας και τις ακαδημαϊκές πιστωτικές μονάδες ανά μάθημα 
και στο σύνολο του προγράμματος. Κάθε Ε(ΙΤ5 αντιστοι¬ 
χεί σε 25 ώρες φόρτου εργασίας. Τ ο αναλυτικό πρόγραμ¬ 
μα σπουδών του Π.Μ.Σ. «Διδακτική των Βιοεπιστημών» 
διαμορφώνεται ως εξής: 

Α' Εξάμηνο 


ΜΑΘΗΜΑΤΑ (όλα υποχρεωτικά) 

Ε(ΙΤ5 (ΠΜ) 

Ώρες διδασκαλίας/ 
μάθημα 

Ώρες εξ αποστάσεως 
διδασκαλίας/μάθημα (πΐ3χ) 

1 

ΜΔΒ1 Παιδαγωγική 

7 

15 

4 

2 

ΜΔΒ2 Διδακτική Μεθοδολογία 

8 

15 

3 

3 

ΜΔΒ3 Διαπολιτισμική Εκπαίδευση 

7 

15 

9 

4 

ΜΔΒ4 Διδακτική των Βιοεπιστημών 1: 

Από το Μόριο στο Κύτταρο 

8 

15 

5 


ΣΥΝΟΛΟ Α'ΕΞΑΜΗΝΟΥ 

30 ΠΜ 

60 ώρες 

20 ώρες < 35% 

Β' Εξάμηνο 


ΜΑΘΗΜΑΤΑ (όλα υποχρεωτικά) 

Ε(ΙΤ5 (ΠΜ) 

Ώρες διδασκαλίας/ 
μάθημα 

Ώρες εξ αποστάσεως 
διδασκαλίας/μάθημα (πΐ3χ) 

1 

ΜΔΒ5 Εκπαίδευση Ενηλίκων 

8 

15 

3 

2 

ΜΔΒ6 Διοίκηση Εκπαιδευτικών Μονάδων 

7 

15 

9 

3 

ΜΔΒ7 Διδακτική των Βιοεπιστημών II: 

Από το Κύτταρο στο Οικοσύστημα 

8 

15 

4 

4 

ΜΔΒ8 Ακαδημαϊκές και Επαγγελματικές 
Δεξιότητες των Βιοεπιστη μόνων 

7 

15 

4 


ΣΥΝΟΛΟ Β' ΕΞΑΜΗΝΟΥ 

30 ΠΜ 

60 ώρες 

21 ώρες < 35% 

ΘΕΡΙΝΗ ΠΕΡΙΟΔΟΣ 


ΜΑΘΗΜΑΤΑ (όλα υποχρεωτικά) 

Ε0Τ5 (ΠΜ) 

Ώρες διδασκαλίας/ 
μάθημα 

Ώρες εξ αποστάσεως 
διδασκαλίας/μάθημα (πΐ3χ) 


ΜΔΒ9 Μικροδιδασκαλία 

15 

30 

3 


ΣΥΝΟΛΟ ΘΕΡΙΝΗΣ ΠΕΡΙΟΔΟΥ 

15 ΠΜ 

30 ώρες 

3 ώρες < 35% 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΠΜΣ (Ε0Τ5) 

75 ΠΜ 


Πιο αναλυτικά: 


Περιγραφή έργου/ 
εξάμηνο σπουδών 

Ώρες 

διδασκαλίας/μάθημα 

Σύνολο ωρών 
διδασκαλίας 

Συνολικός φόρτος 
εργασίας φοιτητή 

Ε0Τ5/ 

μάθημα 

Ε0Τ5/ 

εξάμηνο 

Α εξάμηνο: 

4 υποχρεωτικά μαθήματα 

15 

60 

750 ώρες 

7 ή 8 

30 

Β εξάμηνο: 

4 υποχρεωτικά μαθήματα 

15 

60 

750 ώρες 

7 ή 8 

30 

Θερινή περίοδος: 

Σχεδιασμός, υλοποίηση και 
αξιολόγηση Μικροδιδασκαλίας 
(υποχρεωτική) 

15 

15 

375 ώρες 

15 

15 


Περιγραφή των μαθημάτων 

1. ΜΔΒ1 Παιδαγωγική 

Ο στόχος του μαθήματος είναι η προσέγγιση των κύριων όρων, των αρχών, των συνθηκών και των ρόλων που 
αφορούν στην Παιδαγωγική. 

Περιεχόμενο του μαθήματος: Οι κυριότερες ενότητες του μαθήματος είναι: η οριοθέτηση του γνωστικού πεδίου, 
η βασική ορολογία και οι βασικές έννοιες, οι κυριότερες θεωρητικές προσεγγίσεις και οι σύγχρονες θεωρίες μάθη¬ 
σης, οι μέθοδοι έρευνας της Παιδαγωγικής, η αποτελεσματική διδασκαλία και μάθηση, ζητήματα εκπαιδευτικής 
πολιτικής, το εκπαιδευτικό σύστημα και οι στόχοι του, οι λειτουργίες του σχολείου, οι συντελεστές της εκπαιδευτικής 
διαδικασίας, το έργο, ο ρόλος και η προσωπικότητα του εκπαιδευτικού, το θεσμικό πλαίσιο και οι διαπροσωπικές 
σχέσεις στη σχολική μονάδα. 

2. ΜΔΒ2 Διδακτική μεθοδολογία 

Ο στόχος του μαθήματος είναι η εξοικείωση των μεταπτυχιακών φοιτητών/τριών με τις βασικές έννοιες της Δι¬ 
δακτικής και τα δομικά στοιχεία της διδασκαλίας βάσει και των νέων θεωρητικών τάσεων. 

Περιεχόμενο του μαθήματος: Εξετάζονται θέματα 
προγραμματισμού και σχεδιασμού της διδασκαλίας, 
μεθόδων και τεχνικών διδασκαλίας, Αναλυτικών Προ¬ 
γραμμάτων και σχολικών εγχειριδίων με έμφαση στα 
μαθήματα βιολογίας, τρόπων οργάνωσης της μαθησια¬ 
κής διαδικασίας στη σχολική τάξη, σχεδιασμού, χρήσης 
κι αξιολόγησης φύλλων εργασίας, εκπαιδευτικών σενα¬ 
ρίων, ερωτήσεων και θεμάτων αξιολόγησης, διαχείρι¬ 
σης του διδακτικού χρόνου και εναλλακτικών μορφών 
αξιολόγησης. Ειδικά παρουσιάζονται η μέθοδος ριτ^θεΐ 
και η ομαδο-συνεργατική διδασκαλία (προϋποθέσεις, 
χαρακτηριστικά και στάδια υλοποίησης τους). Θα ανα¬ 
λυθούν επίσης καινοτομίες στο πεδίο της Διδακτικής που 
αναφέρονται στη στοχοθεσία, τη διαθεματικότητα/διε- 
πιστημονικότητα, τον εποικοδομητισμό, τις σύγχρονες 
ομαδοσυνεργατικές διδακτικές προσεγγίσεις, πρακτικές 
και εφαρμογές στα Προγράμματα Σπουδών της Βιολο¬ 
γίας της Δευτεροβάθμιας Εκπαίδευσης. 

3. ΜΔΒ3 Διαττολιτισμική Εκπαίδευση 

Ο στόχος του μαθήματος είναι η κατάρτιση και ευ- 
αισθητοποίηση των μεταπτυχιακών φοιτητών/τριών 
σχετικά με ζητήματα που αφορούν στην αποδοχή της 
διαφορετικότητας, την αλληλοκατανόηση, το σεβασμό 
και την εξάλειψη των στερεοτύπων και προκαταλήψεων, 
με στόχο την καλλιέργεια ενός πολυπολιτισμικού πνεύ¬ 
ματος που θα διακατέχει το σχολείο του 21 ου αιώνα. 

Περιεχόμενο του μαθήματος: Αποσαφηνίζονται οι 
βασικές αρχές της διαπολιτισμικής εκπαίδευσης καθώς 
και τα μοντέλα κοινωνικής και εκπαιδευτικής προσέγ¬ 
γισης της ετερότητας. Αναλύονται βασικοί θεωρητικοί 
όροι όπως τα στερεότυπα και οι προκαταλήψεις. Αφού 
προσδιοριστούν οι έννοιες των στερεοτύπων και της 
προκατάληψης, αναπτύσσονται τεχνικές διερεύνησης 
αλλά και αποδόμησής τους. Ειδικότερα, για τις ομάδες 
πληθυσμού με γλωσσικές και πολιτισμικές ιδιαιτερότητες 
(αλλοδαποί, παλιννοστούντες, Ρομά, μουσουλμάνοι της 
Θράκης, ομογενείς) προβλέπονται στοχευμένες παρεμ¬ 
βάσεις, οι οποίες βοηθούν στη διαδικασία εκπαιδευτι¬ 
κής ένταξης των μαθητών αυτών και καταπολεμούν το 
φαινόμενο της σχολικής διαρροής. Καθώς η προώθηση 
της διαπολιτισμικής εκπαίδευσης επιτυγχάνεται κυρίως 
μέσω της ενίσχυσης της ανάπτυξης των κοινωνικών δε¬ 
ξιοτήτων των μαθητών, της ψυχοκοινωνικής υποστήρι¬ 
ξης των ίδιων και των οικογενειών τους, καθώς και της 
ενδυνάμωσης των εκπαιδευτικών και των στελεχών της 
εκπαίδευσης με επιμορφωτικά προγράμματα, στο πλαί¬ 
σιο του μαθήματος μελετώνται ο σχεδιασμός και η υλο¬ 
ποίηση παρεμβάσεων, που λαμβάνουν υπόψη τόσο τις 
τοπικές συνθήκες όσο και τις κοινωνικές και πολιτιστικές 
ιδιαιτερότητες της κάθε ομάδας. Επιπλέον, μελετώνται 
τα βασικά χαρακτηριστικά του διαπολιτισμικά ικανού 
εκπαιδευτικού, καθώς και ζητήματα που αφορούν την 
προσωπική αλλά και την επαγγελματική του ταυτότητα. 

4. ΜΔΒ4 Διδακτική των Βιοεπιστημών I: 

Από το Μόριο στο Κύτταρο 

Ο σκοπός του μαθήματος «Διδακτική των Βιοεπιστη- 
μών I: από το μόριο στο κύτταρο» είναι η εξοικείωση 
των φοιτητών με θέματα Ειδικής Διδακτικής των Βιοεπι- 
στημών στο μοριακό και στο κυτταρικό επίπεδο, καθώς 


επίσης και η επικαιροποίηση των γνώσεων τους σε σύγ¬ 
χρονες εξελίξεις στις Μοριακές Βιοετπστήμες. 

Περιεχόμενο του μαθήματος: Αναλύονται θέματα που 
αφορούν τα Αναλυτικά Προγράμματα, τις δυσκολίες που 
παρουσιάζει η διδασκαλία των εννοιών της Βιολογίας 
στο μοριακό και κυτταρικό επίπεδο ενώ γίνεται εφαρ¬ 
μογή μεθόδων που έχουν παρουσιαστεί στο μάθημα 
της Διδακτικής Μεθοδολογίας με σχετική θεματολογία. 
Τέλος, στην πρακτική άσκηση που πραγματοποιείται στο 
Εργαστήριο, δίνεται ιδιαίτερη έμφαση στην απόκτηση 
των δεξιοτήτων σχεδιασμού και προγραμματισμού ερ¬ 
γαστηριακών δραστηριοτήτων για την ανακάλυψη ή/και 
εμπέδωση σχετικών θεμάτων και για την ανάπτυξη της 
επιστημονικής σκέψης και τη διαμόρφωση της στάσης 
των μαθητών απέναντι στις ταχύτατες επιστημονικές 
εξελίξεις των Μοριακών Επιστημών και στις διαρκώς 
εξελισσόμενες εφαρμογές τους στους τομείς της υγείας, 
των τροφίμων και του περιβάλλοντος. 

5. ΜΔΒ5 Εκπαίδευση Ενηλίκων 

Ο στόχος του μαθήματος είναι να εισάγει τους/τις με- 
ταπτυχιακούς/ές φοιτητές/τριες στα ζητήματα που αφο¬ 
ρούν στο θεωρητικό υπόβαθρο και σε όλο το φάσμα του 
σχεδιασμού, της υλοποίησης και της αξιολόγησης μιας 
δράσης/ενός προγράμματος εκπαίδευσης για ενηλίκους. 

Περιεχόμενο του μαθήματος:Το μάθημα περιλαμβάνει 
την οριοθέτηση του πεδίου της Εκπαίδευσης Ενηλίκων 
και μια σύντομη αναδρομή του θεσμού στην Ελλάδα -φο¬ 
ρείς και δομές υλοποίησης, την εισαγωγή στις βασικές 
έννοιες, αρχές και μεθόδους της Εκπαίδευσης Ενηλίκων, 
στις κύριες θεωρίες μάθησης ενηλίκων με έμφαση στη 
θεωρία της Μετασχηματίζουσας Μάθησης, στην Ανοι¬ 
κτή και Εξ Αποστάσεως Εκπαίδευση, στη χρήση ενερ¬ 
γητικών εκπαιδευτικών τεχνικών, καθώς και μεθόδων 
σχεδιασμού, οργάνωσης και αξιολόγησης εκπαιδευτικών 
δράσεων και προγραμμάτων στην Εκπαίδευση Ενηλίκων. 

6. ΜΔΒ6 Διοίκηση Εκπαιδευτικών Μονάδων 

Ο στόχος του μαθήματος είναι να εισάγει τους/τις 
μεταπτυχιακούς/ές φοιτητές/τριες στο αντικείμενο της 
Διοίκησης της Εκπαίδευσης ως εμπειρικής επιστήμης και 
ειδικότερα, σε εκπαιδευτικά πλαίσια, να προωθήσει την 
εφαρμογή των θεωριών και των ερευνητικών ευρημά¬ 
των στην οργάνωση και τη διοίκηση στην Εκπαίδευση. 

Περιεχόμενο του μαθήματος: Το μάθημα εστιάζει 
στην θετική/αρνητική οργανωσιακή συμπεριφορά σε 
εκπαιδευτικά εργασιακά πλαίσια, στις διαπροσωπικές 
και διομαδικές σχέσεις στο χώρο της Εκπαίδευσης, στη 
Διοίκηση στο χώρο της εκπαίδευσης, στην οργανωσι- 
ακή κουλτούρα και αποτελεσματικότητα σε εκπαιδευ¬ 
τικούς οργανισμούς, στη θεώρηση του σχολείου ως 
ενός συστήματος, όπου αναπτύσσονται σχέσεις αλλη¬ 
λεπίδρασης μεταξύ των μελών (μαθητές, εκπαιδευτικοί, 
σχολείο). Οι φοιτητές εκπαιδεύονται στον σχεδίασμά 
και την εφαρμογή παρεμβατικών προγραμμάτων στη 
σχολική κοινότητα αναφορικά με την ενδυνάμωση της 
συνεργασίας σχολείου και οικογένειας. 

7. ΜΔΒ7 Διδακτική των Βιοεπιστημών II: 

Από το Κύτταρο στο Οικοσύστημα 

Ο σκοπός του μαθήματος «Διδακτική των Βιοεπιστη- 
μών II: από το κύτταρο στον οργανισμό» είναι η εξοικεί- 

ωση των φοιτητών με θέματα Ειδικής Διδακτικής των 
Βιοεπιστημών στο επίπεδο του οργανισμού, του πληθυ¬ 
σμού και του οικοσυστήματος καθώς επίσης και η επι- 
καιροποίηση των γνώσεων των φοιτητών σε σύγχρονες 
εξελίξεις και εφαρμογές στα σχετικά πεδία. 

Περιεχόμενο του μαθήματος:Το μάθημα εστιάζει στη 
Διδακτική της Εξέλιξης, της Ενοποιητικής θεωρίας των 
Βιοεπιστημών. Στο πλαίσιο του μαθήματος συζητούνται 
θέματα που αφορούν τα Αναλυτικά Προγράμματα, ενώ 
γίνεται εφαρμογή μεθόδων που έχουν παρουσιαστεί στο 
μάθημα της Διδακτικής Μεθοδολογίας σε σχετική θεμα¬ 
τολογία. Επιπλέον, στην πρακτική άσκηση που πραγμα¬ 
τοποιείται στο πεδίο ή/και σε κήπους ή/και σε μουσείο 
δίνεται ιδιαίτερη έμφαση στην απόκτηση των δεξιοτή¬ 
των σχεδιασμού και προγραμματισμού δραστηριοτήτων 
«εκτός τάξης» για την ανακάλυψη και εμπέδωση σχετι¬ 
κών θεμάτων και για την ανάπτυξη της επιστημονικής 
σκέψης και τη διαμόρφωση της στάσης των μαθητών 
απέναντι σε θέματα περιβάλλοντος, βιοποικιλότητας 
και εξέλιξης αλλά και σε εφαρμογές στους τομείς της 
Αγροβιολογίας, της διαχείρισης περιβάλλοντος και της 
προστασία της βιοποικιλότητας. Τέλος, στο μάθημα αυτό 
εξετάζονται και θέματα της Διδακτικής της Βιοηθικής. 

8. ΜΔΒ8 Ακαδημαϊκές και Επαγγελματικές Δεξιότητες 
των Βιοεπιστημόνων 

Ο σκοπός του μαθήματος «Ακαδημαϊκές κι Επαγγελμα¬ 
τικές Δεξιότητες των Βιοεπιστημόνων» είναι η ανάπτυξη 
πρακτικών δεξιοτήτων που σχετίζονται με την επαγγελ¬ 
ματική ανάπτυξη των Βιοεπιστημόνων στα σύγχρονα 
εργασιακά περιβάλλοντα. 

Περιεχόμενο του μαθήματος: Καλλιεργούνται δεξιό¬ 
τητες κριτικής αναζήτησης, επεξεργασίας κι ανάλυσης 
επιστημονικών δεδομένων και πληροφοριών, καθώς και 
τηςπαρουσίασηςτουςσε επιστημονικά κι εκπαιδευτικά 
πλαίσια, κυρίως μέσω της χρήσης των νέων τεχνολο¬ 
γικών εφαρμογών. Το μάθημα περιλαμβάνει πρακτική 
άσκηση στο Εργαστήριο Η/ΥτουΤΜΒΓ για την απόκτηση 
δεξιοτήτων αναζήτησης, επεξεργασίας και παρουσίασης 
επιστημονικών δεδομένων και πηγών με σκοπό την χρή¬ 
ση τους στη διδακτική διαδικασία. Προσεγγίζονται, επί¬ 
σης, θέματα σχετικά με τον ρόλο και την αυτοεικόνα του 
ενεργού ετπστήμονα-εκτταιδευτικού Βιοετπστήμονα και 
της διαχείρισης σταδιοδρομίας του στο επαγγελματικό 
χώρο της Εκπαίδευσης, καθώς και η αποτελεσματική 
αυτοπαρουσίασή του σε κομβικά σημεία της σταδιο¬ 
δρομίας του (βλ σύνταξη βιογραφικού σημειώματος, 
επαγγελματική συνέντευξη). Στο πλαίσιο του μαθήματος 
οι μεταπτυχιακοί/ές φοιτητές/τριες αποκτούν βασικές 
γνώσεις και δεξιότητες επιστημονικής τεχνογραφίας, 
δηλαδή τις προδιαγραφές, τη δομή και τον τρόπο συγ¬ 
γραφής ενός επιστημονικής κειμένου και προφορικής 
παρουσίασης ενώπιον κοινού. 

9. ΜΔΒ9 Μικροδιδασκαλία 

Ο στόχος της Μικροδιδασκαλίας είναι να ασκηθούν οι 
μεταπτυχιακοί/ές φοιτητές/τριες μέσω μικροδιδασκα- 
λίας (ιπίθΓθΐθ3θήίη9) σε διδακτικές δεξιότητες και να 
μπορέσουν στη συνέχεια να τις αξιοποιήσουν με απο¬ 
τελεσματικό τρόπο στην τάξη. 


Περιεχόμενο του μαθήματος: Αρχικά, παρουσιάζο¬ 
νται οι προϋποθέσεις, τα βασικά στοιχεία της μικροδι- 
δασκαλίας και η συμβολή της στην εκπαίδευση και στην 
επιμόρφωση των εκπαιδευτικών. Στη συνέχεια, σχεδιά¬ 
ζονται και πραγματοποιούνται από τους/τις μεταπτυχι- 
ακούς/ές φοιτητές/τριες οι προσομοιώσεις διδασκαλίας, 
δηλ μικροδιδασκαλίες, μια διαδικασία που περιλαμβάνει 
την προετοιμασία, διεξαγωγή, παρατήρηση, συζήτηση 
και αξιολόγηση μιας μικροδιδασκαλίας. Οι μικροδιδα- 
σκαλίες βιντεοσκοπούνται και το βίντεο δίνεται σε κάθε 
μεταπτυχιακό/ή φοιτητή/τρια, ώστε να κάνει την προσω¬ 
πική του/της αυτοαξιολόγηση. 

Η έναρξη των μαθημάτων ορίζεται στις 1 Οκτωβρίου 
και η λήξη των μαθημάτων στις 31 Μάίου κάθε έτους. 
Η θερινή περίοδος ορίζεται από 1 Ιουνίου έως και 5 
Οκτωβρίου κάθε έτους. 

Στην αρχή κάθε εξαμήνου καταρτίζεται το ωρολόγιο 
πρόγραμμα του εξαμήνου. 

Τα μαθήματα διενεργούνται στη διάρκεια των ημερών 
Παρασκευή, Σάββατο και Κυριακή, ακόμα κι αν πρόκει¬ 
ται για αργίες. Οι εξ αποστάσεως διαλέξεις μπορεί να 
πραγματοποιούνται οποιαδήποτε μέρα της εβδομάδας 
και κατά τις πρωινές ή/και απογευματινές ώρες. 

Κάθε μάθημα διδάσκεται από έναν ή περισσότερους 
διδάσκοντες. Σε κάθε μάθημα ορίζεται από την Συνέλευ¬ 
ση ένας/μια διδάσκων/ουσα ως υπεύθυνος/η Συντονι- 
στής/τρια του μαθήματος. 

Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(γθρογϊ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 

Οι όροι αξιολόγησης σε κάθε μάθημα γνωστοποιού¬ 
νται κατά την έναρξη της διδασκαλίας του μαθήματος 
από το μέλος ΔΕΠ - υπευθύνου Συντονιστή του μαθή¬ 
ματος. 

Οι εξεταστικές περίοδοι είναι τρεις: κατά τον μήνες 
Φεβρουάριο, Ιούνιο και Σεπτέμβριο. Η έναρξη και η δι¬ 
άρκεια τους συμπίπτουν με του προπτυχιακού κύκλου 
σπουδών, όπως ορίζονται κάθε φορά από το ακαδημα¬ 
ϊκό ημερολόγιο του Δ.Π.Θ. 

Ο τρόπος αξιολόγησης σε κάθε μάθημα γνωστοποι¬ 
είται κατά την έναρξη της διδασκαλίας του μαθήματος 
από τον συντονιστή του μαθήματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 

1) Τα μαθήματα του χειμερινού εξαμήνου εξετάζονται 
τον Φεβρουάριο (1 η εξεταστική) και τον Σεπτέμβριο (2η 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1 η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για μάθημα του χειμερινού εξαμήνου: 

1 ) Το θέμα της εργασίας δίνεται από τον διδάσκοντα 
τέλη Ιανουάριου και η παράδοση της εργασίας γίνεται 
από τον φοιτητή έως 31 Μαρτίου (1 η εξεταστική). 

2) Για τη 2η εξεταστική, το θέμα δίνεται από τον διδά¬ 
σκοντα τον Ιούνιο και η παράδοση της εργασίας γίνεται 
έως τις 10 Σεπτεμβρίου. 

Για τα μαθήματα του εαρινού εξαμήνου: 

1) το θέμα της εργασίας δίνεται από τον διδάσκοντα 
τον Ιούνιο και η παράδοση γίνεται από τον φοιτητή έως 
τις 10 Σεπτεμβρίου (1 η εξεταστική). 

2) Για τη 2η εξεταστική, το θέμα δίνεται από τον δι¬ 
δάσκοντα τον Ιανουάριο και η παράδοση της εργασίας 
γίνεται έως τις 31 Μαρτίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης παραδίδονται 
από τον διδάσκοντα για φύλαξη στη Γραμματεία. 

Τα μαθήματα θα πραγματοποιούνται, στο μεγαλύτερο 
μέρος τους, σε δια ζώσης συναντήσεις, και η διδασκα¬ 
λία με μέσα εξ’ αποστάσεως εκπαίδευσης, δεν ξεπερνά 
το τριάντα πέντε τοις εκατό (35%) των εκπαιδευτικών 
ωρών, υποστηριζόμενη από ειδικές διαδικτυακές εφαρ¬ 
μογές, ενώ η παρουσία των φοιτητών σε αυτές κατα¬ 
γράφεται και βεβαιώνεται. Για τον σκοπό αυτό δύναται 
να προγραμματίζονται εξ αποστάσεως μαθήματα μέσω 
σύγχρονης (σε πραγματικό χρόνο) τηλε-εκπαίδευσης, 
αξιοποιώντας κυρίως τις πλατφόρμες και τα λογισμικά 
που προσφέρονται από το Δ.Π.Θ. (πχ, θ εΐ355, δγηθΓςοώ, 
51<γρθ Γογ Βυ5ίπθ55). 

Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. Επιτρέ¬ 
πονται απουσίες μέχρι του ποσοστού του 20% σε κάθε 
μάθημα. Στην περίπτωση που ο αριθμός απουσιών είναι 
μεγαλύτερος και οι λόγοι απουσίας είναι σοβαροί (εξαι- 
ρουμένων των επαγγελματικών υποχρεώσεων), τότε 
μετά από αίτηση του/της ενδιαφερόμενου/ης μεταπτυ¬ 
χιακού φοιτητή/τριας η περίπτωση εξετάζεται από την 
Συντονιστική Επιτροπή του Π.Μ.Σ., η οποία εγκρίνει ή όχι 
το αίτημα και εισηγείται στη Συνέλευση του Τμήματος 
Μ.Β.Γ. για την τελική έγκριση. Σε περίπτωση που ο αριθ¬ 
μός των παρουσιών αυτών δεν επιτευχθεί, ο/η φοιτητής/ 
τρία θεωρείται αποτυχών/ούσα στο μάθημα αυτό. Στην 
περίπτωση αυτή υπάρχει δυνατότητα παρακολούθησης 
του συγκεκριμένου μαθήματος κατά τον επόμενο κύκλο 
λειτουργίας του ΠΜΣ. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (10): 

Άριστα από οκτώ και πενήντα (8,50) μέχρι δέκα (10), 
Λίαν καλώς από έξι και πενήντα (6,50) ως και οκτώ και 
σαράντα εννέα (8,49), Καλώς από πέντε (5) ως και έξι και 
σαράντα εννέα (6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 


Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Π.Μ.Σ. καθορίζεται κατά 80% από τον 
μέσο όρο των βαθμών των 8 μαθημάτων του Προγράμ¬ 
ματος και κατά 20% από τον βαθμό της Μικροδιδασκα- 
λίας. 

Ο βαθμός του Δ.Μ.Σ. με ευθύνη της Γραμματείας κατα- 
χωρείται στον ατομικό φάκελο του/της μεταπτυχιακού/ 
ής φοιτητή/τριας. 

Άρθρο 11 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχια- 
κούς/κές φοιτητές/τριες με αναπηρία ή/και ειδικές εκ¬ 
παιδευτικές ανάγκες προσβασιμότητα στα προτεινόμενα 
συγγράμματα και την διδασκαλία ή άλλες διευκολύνσεις. 

Οι διευκολύνσεις αυτές θα οριστούν από το Τμήμα 
Μ.Β.Γ. αναλυτικά (π.χ. τρόπος εξέτασης, πρόσβαση στους 
χώρους διδασκαλίας, στα Εργαστήρια κ.λπ.). 

Άρθρο 12 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία, πριν την αξιολό¬ 
γηση τυχόν εργασιών τους, υπεύθυνη δήλωση ότι η ερ¬ 
γασία αυτή δεν αποτελεί προϊόν λογοκλοπής ούτε στο 
σύνολο ούτε σε επιμέρους τμήματα αυτής. 

- Να καταβάλλουν τα τέλη φοίτησης, όπως ορίζεται 
στον παρόντα Κανονισμό. 

- Να σέβονται και να τηρούν τον Κανονισμό Μεταπτυ¬ 
χιακών Σπουδών, τις αποφάσεις των οργάνων του Π.Μ.Σ., 
του Τμήματος Μοριακής Βιολογίας και Γενετικής και του 
Δ.Π.Θ., καθώς και την ακαδημαϊκή δεοντολογία. 

Άρθρο 13 

Τέλη φοίτησης 

Οι μεταπτυχιακοί/κές φοιτητές/τριες υποχρεούνται 
στην καταβολή τελών φοίτησης. 

Το ύψος των προβλεπόμενων τελών φοίτησης για το 
σύνολο του προγράμματος καθορίζεται στο ποσό των 
2.000 ευρώ. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση (40%) κατά την εγγρα¬ 
φή του φοιτητή και οι άλλες δύο δόσεις: πριν την έναρξη 
του 2ου εξαμήνου (40%) και της θερινής περιόδου (20%) 
στις ημερομηνίες που ορίζονται από τη Γραμματεία. 

Η καταβολή των διδάκτρων γίνεται στον Ειδικό Λογα¬ 
ριασμό Κονδυλίων Έρευνας (Ε.Λ.Κ.Ε.) του Δ.Π.Θ. ο οποίος 
είναι αρμόδιος για τη διαχείρισή τους. 

Οι μεταπτυχιακοί φοιτητές/τριες οφείλουν να έχουν 
εξοφλήσει όλες τις οικονομικές τους υποχρεώσεις προ- 
κειμένου να λάβουν το μεταπτυχιακό δίπλωμα ειδίκευσης. 

Απαλλάσσονται από τα τέλη φοίτησης, όπου αυτά προ- 
βλέπονται, οι φοιτητές/τριες Π.Μ.Σ. των οποίων το εισό¬ 
δημα (ατομικό ή οικογενειακό) δεν υπερβαίνει το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής. Η απαλλαγή αυτή παρέχε¬ 
ται για την συμμετοχή σε ένα μόνο Π.Μ.Σ. 

Σε κάθε περίπτωση, οι απαλλασσόμενοι/ες φοιτητές/ 
τριες δεν θα πρέπει να ξεπερνούν το ποσοστό του τρι¬ 
άντα τοις εκατό (30%) του συνολικού αριθμού των φοι- 
τητών/τριών που εισάγονται στο Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς/ 
ές που έχουν το μικρότερο εισόδημα. 

Για την εφαρμογή της παρούσας παραγράφου λαμβά- 
νονται υπόψη απάτην Επιτροπή που συγκροτείται δυνά¬ 
μει της περίπτωσης δ’ της παραγράφου 3 του άρθρου 31, 
τα εισοδήματα του τελευταίου φορολογικού έτους, για 
το οποίο κατά το χρόνο της επιλογής στο Π.Μ.Σ. έχει 
ολοκληρωθεί η εκκαθάριση φόρου, σύμφωνα με όσα 
ορίζονται στον Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται 
από τον/την ενδιαφερόμενο/η στο Τμήμα Μ.Β.Γ. ύστε¬ 
ρα από την ολοκλήρωση της διαδικασίας επιλογής των 
φοιτητών/τριών στο Π.Μ.Σ. Η οικονομική κατάσταση 
υποψηφίου/ας σε καμία περίπτωση δεν αποτελεί λόγο 
μη επιλογής στο Π.Μ.Σ.. 

Όσοι λαμβάνουν υποτροφία από άλλη πηγή, δεν δι¬ 
καιούνται απαλλαγή. 

Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παραγράφων 1 
έως 3 του άρθρου 35 του ν. 4485/2017 και των σχετικών 
προβλέψεων του Κανονισμού Μεταπτυχιακών Σπουδών 
συνιστά βαρύτατο πειθαρχικό παράπτωμα, που επισύρει 
την πειθαρχική ποινή της προσωρινής ή οριστικής από¬ 
λυσης, σύμφωνα με τα όσα ορίζονται στο π.δ. 160/2008 
(Α' 220). 

Άρθρο 14 

Υποτροφίες 

Στο Π.Μ.Σ. «Διδακτική των Βιοεπιστημών» χορηγού¬ 
νται βραβεία αριστείας σε τρεις μετατττυχιακούς/κές 
φοιτητές/τριες. Κριτήριο για την απονομή των βραβεί¬ 
ων αυτών είναι η υψηλότερη βαθμολογική επίδοση των 
τριών αυτών φοιτητών/τριών. 

Άρθρο 15 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογράφε¬ 
ται από τον/την Πρύτανη/ι, τον/την Πρόεδρο του Τμή¬ 


ματος και τον/την Γραμματέα του Τμήματος ή τους/τις 
νόμιμους/ες αναπληρωτές τους. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της Υ.Α. 
Φ5/89656/ΒΕ/13-8-2007 (Β' 1466) και το οποίο αποτελεί 
ένα επεξηγηματικό έγγραφο που παρέχει πληροφορίες 
σχετικά με την φύση, το επίπεδο, το γενικότερο πλαί¬ 
σιο εκπαίδευσης, το περιεχόμενο και το καθεστώς των 
σπουδών, οι οποίες ολοκληρώθηκαν με επιτυχία και δεν 
υποκαθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγούν τα Ιδρύματα. 

Άρθρο 16 

Διδακτικό Προσωπικό 

Τη διδασκαλία των μαθημάτων στα Π.Μ.Σ. αναλαμ¬ 
βάνουν: 

α) Μέλη Δ.Ε.Π.του οικείου Τμήματος. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
οικείου Τμήματος, κάτοχοι διδακτορικού διπλώματος, 
εκτός αν το αντικείμενο είναι εξαιρετικής και αδιαμφι¬ 
σβήτητης ιδιαιτερότητας, για το οποίο δεν είναι δυνατή 
ή συνήθης η εκπόνηση διδακτορικής διατριβής. 

γ) Διδάσκοντες σύμφωνα με το π.δ. 407/80 του οικείου 
Τμήματος. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα 
μέλη Δ.Ε.Π. του οικείου Τμήματος ή διδάσκοντες σύμ¬ 
φωνα με το π.δ. 407/1980 (Α’ 112) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του 
ν. 4009/2011. Σε περίπτωση διατμηματικού Π.Μ.Σ., του¬ 
λάχιστον το ογδόντα τοις εκατό (80%) των διδασκόντων 
προέρχεται από μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., 
ή διδάσκοντες σύμφωνα με το π.δ. 407/1980 (Α' 112) ή 
το άρθρο 19 του ν. 1404/1983 (Α' 173) ή την παρ. 7 του 
άρθρου 29 του ν. 4009/2011, ή αφυπηρετήσαντα μέλη 
Δ.Ε.Π. των συνεργαζόμενων Τμημάτων. Οι διδάσκοντες 
πρέπει να είναι κάτοχοι διδακτορικού διπλώματος, εκτός 
αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής». 

Στις παρ. 3 και 4 του άρθρου 36 του ν. 4485/2017 κα¬ 
θορίζονται οι προϋποθέσεις αμοιβής των μελών ΔΕΠ. 
Συγκεκριμένα αναφέρονται τα εξής: 

«3. Προϋπόθεση για την αμοιβή μέλους Δ.Ε.Π. για τη 
συμμετοχή του σε Π.Μ.Σ., με τη μορφή μαθήματος, σε¬ 
μιναρίου ή εργαστηρίου, αποτελεί η διδασκαλία χωρίς 
αμοιβή, επιπλέον των νομίμων υποχρεώσεων του, ενός 
μαθήματος, σεμιναρίου ή εργαστηρίου, αντίστοιχα, σε 
τουλάχιστον ένα Π.Μ.Σ. τουΤμήματοςτου ή άλλουΤμή- 
ματος του ίδιου ή άλλου ΑΕΙ., εφόσον στο Τμήμα του 
δεν λειτουργεί Π.Μ.Σ.. Η αμειβόμενη και η χωρίς αμοιβή 
διδασκαλία είναι ίσης διάρκειας και παρέχονται μέσα 
στο ίδιο ή άλλο ακαδημαϊκό εξάμηνο, σε κάθε, όμως, 

περίπτωση μέσα στο ίδιο ακαδημαϊκό έτος. Οι παρα¬ 
πάνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) τουλάχιστον ωρών 
εβδομαδιαίας διδακτικής απασχόλησης. 

4. Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους, όπως αυτές έχουν κα¬ 
θοριστεί στην παρ. 10 του άρθρου 153 του ν. 4472/2017. 

Η συμμετοχή σε Π.Μ.Σ. σε καμία περίπτωση δεν συνι- 
στά επιχειρηματική δραστηριότητα ή άσκηση ελευθέρι¬ 
ου επαγγέλματος κατά την έννοια της περίπτωσης θ’ της 
παρ. 2 του άρθρου 23 του ν. 4009/2011 και του άρθρου 99 
του ν. 4310/2014 (Α'258)». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείου Τμήματος, σύμφωνα με τη διάταξη της παρ. 6 
του άρθρου 36 του ν. 4485/2017, η οποία ορίζει: «Ομό¬ 
τιμοι καθηγητές και αφυπηρετήσαντα μέλη Δ.Ε.Π. των 
Α.Ε.Ι. διδάσκουν στα Π.Μ.Σ., σύμφωνα με όσα ορίζονται 
στην παρ. 8 του άρθρου 16 του ν. 4009/2011 και στον 
Κανονισμό Μεταπτυχιακών Σπουδών και υπάγονται στις 
διατάξεις των παραγράφων 3 και 4» και τη διάταξη της 
παρ. 1 κ) του άρθρου 45 του ν. 4485/2017, η οποία ανα¬ 
φέρει ότι ο Κανονισμός Μεταπτυχιακών Σπουδών κάθε 
Π.Μ.Σ. ορίζει μεταξύ άλλων τους ειδικότερους όρους 
και τις προϋποθέσεις συμμετοχής αφυπηρετησάντων 
μελών Δ.Ε.Π. σε Π.Μ.Σ., σύμφωνα με την παράγραφο 6 
του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 

Με αιτιολογημένη απόφαση της η Συνέλευση του 
Τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13 Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 

Επιπλέον η Συνέλευση τουΤμήματος με απόφαση της, 
έχοντας υπόψη την εισήγηση του Διευθυντή του Π.Μ.Σ., 
μπορεί να καλέσει, ως επισκέπτες, καταξιωμένους/ες επι¬ 
στήμονες που έχουν θέση ή προσόντα καθηγητή/τριας 
ή ερευνητή/τριας σε ερευνητικό κέντρο, ή επιστήμονες 
αναγνωρισμένου κύρους με εξειδικευμένες γνώσεις ή 
σχετική εμπειρία στο γνωστικό αντικείμενο του Π.Μ.Σ. 
από την ημεδαπή ή την αλλοδαπή, σύμφωνα με τα ορι¬ 
ζόμενα στην παρ. 5 του άρθρου 36 του ν. 4485/2017. 

Φροντιστηριακές και εργαστηριακές ασκήσεις στο 
πλαίσιο μαθημάτων του Π.Μ.Σ. μπορούν να ανατίθε¬ 
νται, εκτός των ανωτέρω, και σε μέλη του διδακτικού 
προσωπικού καθώς και σε υποψήφιους/ες διδάκτορες 
και μεταδιδάκτορες του Τμήματος Μοριακής Βιολογίας 
και Γενετικής, των οικείων προς το Πρόγραμμα Τμημά¬ 
των του Δημοκρίτειου Πανεπιστημίου Θράκης ή άλλων 


συναφών Τμημάτων του Δημοκρίτειου Πανεπιστημίου 
Θράκης ή άλλου Α.Ε.Ι. 

Η Συνέλευση του Τμήματος ή/και η Διεύθυνση του 
Π.Μ.Σ. δεν είναι υποχρεωμένες να αναθέτουν διδασκαλία 
σε όλα τα μέλη Δ.Ε.Π. τουΤμήματος, ούτε τα μέλη Δ.Ε.Π. 
είναι υποχρεωμένα να παρέχουν τις υπηρεσίες τους στα 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
Ιδρύματος. 

Σε κάθε περίπτωση η ανάθεση διδασκαλίας των μα¬ 
θημάτων, σεμιναρίων και ασκήσεων του Π.Μ.Σ. αποφα- 
σίζεται από τη Συνέλευση του Τμήματος, ύστερα από 
εισήγηση τηςΣ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επικοινωνία μετους/τις με- 
ταπτυχιακούς/κές φοιτητές/τριες. 

Άρθρο 17 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή/ιας 

α) Δημιουργείται θέση Διευθυντή/ιας για κάθε Π.Μ.Σ. 
στο Τμήμα εκείνο του Δημοκρίτειου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 

β) Ο/Η Διευθυντής/ια κάθε Π.Μ.Σ. είναι μέλος τηςΣ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. 

δ) Τα καθήκοντα του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρμόδια όργανα του Ιδρύ¬ 
ματος για κάθε θέμα που αφορά στην αποτελεσματική 
λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ια του Π.Μ.Σ επιπλέον είναι αρμό- 
διος/α μετά τη λήξη της θητείας τηςΣ.Ε. για τη σύνταξη 
του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ. Ο απολογισμός κατατίθεται στοΤμήμα 
Μ.Β.Γ, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού ο/η 
Διευθυντής/ια επικουρείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης. 

Για το Π.Μ.Σ. κατά την ίδρυση του στην εισήγηση της 
Συνέλευσης του Τμήματος σύμφωνα με τη διάταξη της 
παρ. 2θ του άρθρου 32 του ν. 4485/2017 θα συμπερι- 

λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ’ έτος και για πέντε (5) συνεχή έτη, καθώς και έκθεση 
βιωσιμότητας του προγράμματος, ο τρόπος των οποίων 
ορίζεται με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερίδα 
της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
ΠΜΣ και τη σκοπιμότητα των δαπανών που συνδέονται 
με την εκτέλεση του και παρακολουθεί το οικονομικό 
αντικείμενο του. 

ζ) Ο/Η Διευθυντής/ια του Π.Μ.Σ. θα πρέπει να είναι 
διαθέσιμος/η για ενημέρωση, αν ζητηθεί, της Συνέλευ¬ 
σης για κάθε θέμα που αφορά στην αποτελεσματική λει¬ 
τουργία του. Ο/Η Διευθυντής/ια του Π.Μ.Σ. εισηγείται 
στη Συνέλευση για τα θέματα της αρμοδιότητας της και 
μεριμνά για την εφαρμογή των αποφάσεων της. 

2. Υποχρεώσεις Γραμματείας 

ΤοΤμήμα Μ.Β.Γ. στο οποίο ανήκει το Π.Μ.Σ. «Διδακτι¬ 
κή των Βιοεπιστημών» αναλαμβάνει και τη διοικητική 
υποστήριξη του Προγράμματος. Η σχετική ρύθμιση 
προβλέπεται στην ιδρυτική απόφαση εκάστου Π.Μ.Σ. 

Οι διοικητικοί υπάλληλοι που υποστηρίζουν το Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 18 

Υλικοτεχνική Υποδομή 

Για την υλοποίηση του Προγράμματος Μεταπτυχιακών 
Σπουδών θα χρησιμοποιηθεί η υπάρχουσα υλικοτεχνική 
υποδομή (αίθουσες διδασκαλίας, βιβλιοθήκη, εργαστή¬ 
ρια, εξοπλισμός) του Τμήματος Μοριακής Βιολογίας και 
Γενετικής του Δημοκρίτειου Πανεπιστημίου Θράκης. 

Τα μαθήματα θα διεξάγονται στις αίθουσες διδασκα¬ 
λίας στην περιοχή Δραγάνας ή/και το αμφιθέατρο του 
Τμήματος στην οδό Δήμητρας 19 στην πόλη της Αλε¬ 
ξανδρούπολης. Για τις εκπαιδευτικές-εργαστηριακές 
ανάγκες του Π.Μ.Σ. θα χρησιμοποιηθούν τα Εργαστήρια 
τουΤμήματος ΜΒΓ, τα οποία είναι σύγχρονα και πλήρως 
εξοπλισμένα με όργανα και εξοπλισμό ικανό να καλύψει 
πλήρως τις ανάγκες διεξαγωγής εργαστηριακών ασκή¬ 
σεων και δράσεων. Η Βιβλιοθήκη της Σχολής Επιστημών 
Υγείας διαθέτει σύγχρονη βιβλιογραφία ικανή να καλύ¬ 
ψει βιβλιογραφικές ανάγκες του Π.Μ.Σ. 

Το Π.Μ.Σ. μπορεί να υποστηρίζεται σε διοικητικό επί¬ 
πεδο από τη Γραμματεία, η οποία αποτελείται από τρεις 


(3) διοικητικούς υπαλλήλους με εμπειρία και τεχνογνω¬ 
σία σε θέματα διαχείρισης και υποστήριξης μεταπτυχι¬ 
ακών προγραμμάτων σπουδών. Προβλέπεται επιπλέον 
γραμματειακή και τεχνική στήριξη που τυχόν θα απαι¬ 
τηθεί για την εύρυθμη λειτουργία του Π.Μ.Σ. 

Άρθρο 19 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωση του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.ΚΈ.)τωνΑΈ.Ι., 
ζ) κάθε άλλη νόμιμη αιτία. 

η) Καθώς αιτιολογημένα τα λειτουργικά έξοδα του 
Π.Μ.Σ. δεν καλύπτονται εξ ολοκλήρου από τις ως άνω 
πηγές χρηματοδότησης, μέρος των λειτουργικών του 
εξόδων καλύπτεται από τέλη φοίτησης. 

Για τη χρηματοδότηση του ΑΕΙ., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονός της λειτουργίας Π.Μ.Σ. χωρίς τέλη φοίτησης. 

Η διαχείριση των εσόδων των Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των Π.Μ.Σ. που λειτουργούν χωρίς τέλη 
φοίτησης. 

Η κατανομή της παραγράφου 4 δεν ισχύει στην περί¬ 
πτωση δωρεάς, κληροδοτήματος ή χορηγίας για συγκε¬ 
κριμένο σκοπό, καθώς και για κρατικές επιχορηγήσεις. 

Το Τμήμα Μ.Β.Γ. οφείλει ετησίως να δημοσιεύει, με 
ανάρτηση στην ιστοσελίδα του, απολογισμό εσόδων- 
εξόδων του Π.Μ.Σ., με αναγραφή της κατανομής των 
δαπανών ανά κατηγορία και ιδίως το ύψος των τελών 
φοίτησης, των αμοιβών των διδασκόντων στα Π.Μ.Σ. 
και του αριθμού των διδασκόντων που τις εισέπραξαν. 

Η οικονομική διαχείριση του Π.Μ.Σ. αποτελεί ξεχωρι¬ 
στό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημί- 

ου Θράκης και γίνεται σύμφωνα με τους σκοπούς του 
Π.Μ.Σ. και το νομικό πλαίσιο λειτουργίας του Ειδικού 
Λογαριασμού Κονδυλίων Έρευνας του Δ.Π.Θ. Ως κύκλος 
Π.Μ.Σ. νοείται η οριζόμενη από την Ιδρυτική απόφαση 
του Π.Μ.Σ. συνολική διάρκεια του. 

Η οικονομική διαχείριση κάθε υλοποιούμενου έργου 
Π.Μ.Σ. πραγματοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης με βάση τον προϋπολογισμό του, ο οποίος 
εγκρίνεται από τη Σύγκλητο ύστερα από πρόταση της 
αρμόδιας Συνέλευσης τουΤμήματος και κατόπιν αποδο¬ 
χής του αιτήματος ανάληψης της οικονομικής διαχείρι¬ 
σης του από την Επιτροπή Ερευνών του Δημοκρίτειου 
Πανεπιστημίου Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο οποί¬ 
ος αναλαμβάνει τα καθήκοντα τις υποχρεώσεις και τις 
αρμοδιότητες του Επιστημονικά Υπευθύνου όπως προσ¬ 
διορίζονται στο Νόμο 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκρίτειου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση τουΤμήματος προϋπολογι¬ 
σμού του Π.Μ.Σ. και την προσαρμογή αυτού στις εκάστο- 
τε ανάγκες ο Διευθυντής του Π.Μ.Σ. και Επιστημονικός 
Υπεύθυνος του Έργου, δύναται, κατόπιν προηγούμενης 
σύμφωνης γνώμης των παραπάνω αρμοδίων οργάνων, 
να αιτείται προς την Επιτροπή Ερευνών προς έγκριση 
την αυξομείωση ή και την ανακατανομή των προϋπο- 
λογισθέντων ποσών στην κάθε κατηγορία δαπάνης του 
προϋπολογισμού. Στην περίπτωση τροποποίησης των 
τελών φοίτησης προσαπαιτείται η δημοσίευση της σχε¬ 
τικής τροποποίησης στην Εφημερίδα της Κυβερνήσεως. 

Άρθρο 20 
Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε εργασία είναι υποχρεωμένος/η να ανα¬ 
φέρει αν χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση τουΤμήματος. 

Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 


ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 21 

Ιστοσελίδα του Π.Μ.Σ. 

Το Π.Μ.Σ. «Διδακτική των Βιοεπιστημών» έχει την ιστο¬ 
σελίδα του στην ελληνική και αγγλική γλώσσα, ή και σε 
οποιαδήποτε άλλη γλώσσα κρίνει το Τμήμα, ιδιαίτερα 
στις περιπτώσεις Προγραμμάτων σε συνεργασία με 
Πανεπιστήμια του εξωτερικού. Η επίσημη ιστοσελίδα 
του Π.Μ.Σ. ενημερώνεται διαρκώς και περιέχει όλες τις 
πληροφορίες και ανακοινώσεις του Προγράμματος και 
αποτελεί τον επίσημο χώρο ενημέρωσης των φοιτητών 
και φοιτητριών. 

Άρθρο 22 

Αξιολόγηση του Π.Μ.Σ. 

1. Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος/ουσας από 
τους μεταπτυχιακούς/ές φοιτητές/τριες,, οι οποίοι/ες, 
σύμφωνα με τα προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. Ειδικότερα, για την αξιολόγηση σε 
εσωτερικό επίπεδο η προσέγγιση που προτείνεται εί¬ 
ναι αυτή που διενεργείται βάσει διαδικασιών, στόχων 
και κριτηρίων, όπως έχουν οριστεί από την ΜΟΔΙΠ του 
Δ.Π.Θ. 

2. Με ευθύνη του Διευθυντή του Π.Μ.Σ. διοργανώ- 
νονται ημερίδες με αντικείμενο τη συζήτηση - μελέτη 
των μαθημάτων του Π.Μ.Σ. και των περιεχομένων του, 
ώστε να εκτιμάται μεταξύ άλλων ο βαθμός στον οποίο 
συνδέεται το πρόγραμμα με την πρόοδο της επιστήμης, 
την αγορά εργασίας και τις ανάγκες της κοινωνίας γενι¬ 
κότερα. 

3. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείοΤμήμα, στο οποίο ανήκει το Π.Μ.Σ. 

4. Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των Π.Μ.Σ. 
κάθε Σχολής, διενεργεί εξαμελής Επιστημονική Συμβου¬ 
λευτική Επιτροπή (Ε.Σ.Ε.). 

5. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθεΤμήματος και τα μέλη της επιλέγονται από σχετικό 
μητρώο αξιολογητών που τηρείται σε κάθε Σχολή. Για 
την κατάρτιση του μητρώου κάθε Τμήμα προτείνει, με 
τεκμηριωμένη εισήγηση της ΣυνέλευσηςτουΤμήματος, 

τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδατης Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

6. Τα μέλη των Ε.Σ.Ε. στην αρχή της θητείας τους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 

7. Ανά πενταετία τα μέλη των Ε.Σ.Ε. επισκέπτονται τις 
εγκαταστάσειςτουοικείουΤμήματοςγια επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 
διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 


χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 23 

Μεταβατικές και Ειδικές διατάξεις 

Οι φοιτητές/τριες που έχουν ήδη εγγράφει σε Π.Μ.Σ. 
κατά την έναρξη ισχύος του ν. 4485/2017, καθώς και οι 
φοιτητές/τριες που εγγράφονται και αρχίζουν τη φοί¬ 
τηση το ακαδημαϊκό έτος 2017-2018 σε Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 
ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ. 2β του ν. 4485/2017). 

Οποιοδήποτε θέμα προκύψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τμήματος και της Συ¬ 
γκλήτου του Ιδρύματος μετροποποίησητου Κανονισμού 
και δημοσίευση στην Εφημερίδατης Κυβερνήσεως. 


ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών 

3) Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π. Μ. Σ.Τμήματοςτου Δ.Π.Θ. 

4) Απονομή Διπλώματος Μεταπτυχιακών Σπουδών. Τελετή ανακήρυξης (Σχέδιο) 

1. Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του Δ.Π.0. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

«ΔΙΔΑΚΤΙΚΗ ΤΩΝ ΒΙΟΕΠΙΣΤΗΜΩΝ» 

Ο/Η (ονοματεπώνυμο) του (πατρώνυμο) από (όνομα πόλης) τιτυχιούχος του 
Τμήματος Μοριακής Βιολογίας καί Γενετίκής μετά την επιτυχή 
παρακολούθηση των μαθημάτων του Προγράμματος Μεταπτυχιακών 
Σπουδών με τίτλο «ΔΙΔΑΚΤΙΚΗ ΤΩΝ ΒΙΟΕΠΙΣΤΗΜΩΝ» του Τμήματος 
Μοριακής Βιολογίας καί Γενετίκής του Δημοκριτείου Πανεπιστημίου 
Θράκης και την ολοκλήρωση των προβλεπόμενων από το νόμο δοκιμασιών 
στις (ημερομηνία), κρίθηκε άξιος/ατου Διπλώματος Μεταπτυχιακών 

Σπουδών με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω εκδίδεται το παρόν δίπλωμα 

Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 


Ο ΠΡΟΕΔΡΟΣ 

ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ ΚΑΙ 
ΓΕΝΕΤΙΚΗΣ 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 


Ο ΓΡΑΜΜΑΤΕΑΣ 

ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

2. Τύπος Πιστοποιητικού ολοκλήρωσής Μεταπτυχιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 


ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Όνομα Επώνυμο Πατρώνυμο του μεταπτυχιακού φοίτητή/τριας) ΟΙΚΟ 
(όνομα πόλης), Πτυχιούχο Τμήματος Μοριακής Βιολογίας και Γενετικής του 
Δημοκριτείου Πανεπιστημίου Θράκης, μετά τη νόμιμη διαδικασία και 
αφού εξεπλήρωσε επιτυχώς όλες τις υποχρεώσεις του/της, στα πλαίσια 
του Προγράμματος Μεταπτυχιακών Σπουδών του Τμήματός μας, 
απονεμήθηκε το Δίπλωμα Μεταπτυχιακών Σπουδών του Προγράμματος 
Μεταπτυχιακών Σπουδών με τίτλο: «Διδακτική των Βιοεπιστημών» του 
Τμήματος Μοριακής Βιολογίας και Γενετικής του Δημοκριτείου 
Πανεπιστημίου Θράκης, με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 

Το πιστοποιητικό αυτό, το οποίο ζήτησε ο ενδιαφερόμενης/όμενη, 
του/της χορηγείται για κάθε νόμιμη χρήση. 


Πόλη Αλεξανδρούπολη Ημερομηνία (ημέρα-μήνας-έτος) 


Ο/Η Γραμματέας του Τμήματος 


(υπογραφή-σφραγίδα) 

3.Τύπος Βεβαίωσης Αναλυτικής Βαθμολονίας Μεταπτυχιακού Φοιτητή ^Με¬ 

τρήματος του Δ.Π.0. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 


Πόλη Αλεξανδρούπολη 
Αριθ. Πρωτ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία (Όνομα Επώνυμο Πατρώνυμο) Πτυχιούχος του 
(Τμήμα Σχολή Πανεπιστήμιο), ο οποίος είχε εισαχθεί το ακαδημαϊκό έτος 
(αναγραφή ακ. έτους) στο Π.Μ.Σ. του Τμήματος Μοριακής Βιολογίας και 
Γενετικής της Σχολής Επιστημών Υγείας του Δημοκριτείου Πανεπιστημίου Θράκης 
με τίτλο «Διδακτική των Βιοεπιστημών» ετήσιας διάρκειας, εξετάσθηκε επιτυχώς 
στα οκτώ (8) απαιτούμενα μεταπτυχιακά μαθήματα, ολοκλήρωσε επιτυχώς τις 
δοκιμασίες της θερινής περιόδου και έλαβε την παρακάτω βαθμολογία σε κάθε 
μάθημα: 


Α/Α 

ΜΑΘΗΜΑ 

Δ.Μ. 

ΕΘΤ5 

ΒΑΘΜΟΣ 

ΕΞΑΜΗΝΟ 

1 . 

Παιδαγωγική 

1 

7 


1° 

2. 

Διδακτική Μεθοδολογία 

2 

8 


1° 

3. 

Διαπολιτισμική Εκπαίδευση 

1 

7 


1° 

4. 

Διδακτική των Βιοεπιστημών 1: Από το 
Μόριο στο Κύτταρο 

2 

8 


1° 

5. 

Εκπαίδευση Ενηλίκων 

2 

8 


2° 

6. 

Διοίκηση Εκπαιδευτικών Μονάδων 

1 

7 


2° 

7. 

Διδακτική των Βιοεπιστημών II: Από 
το Κύτταρο στο Οικοσύστημα 

2 

8 


2° 

8. 

Ακαδημαϊκές και Επαγγελματικές 
Δεξιότητες των Βιοεπιστημόνων 

1 

7 


2° 

9. 

Μικροδιδασκαλία 

3 

15 


Θερινή 

περίοδος 

Ο Γενικός Μέσος Όρος βαθμολογίας του/της ανωτέρω (με ακρίβεια δυο 
δεκαδικών ψηφίων) λαμβάνοντας υπόψη τις 75 διδακτικές μονάδες των επί 
μέρους μαθημάτων είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη Αλεξανδρούπολη Ημερομηνία (ημέρα-μήνας-έτος) 


Με εντολή Πρύτανη 

Ο/Η Γραμματέας 
του Τμήματος 


(υπογραφή-σφραγίδα) 

4. Απονομή Μεταπτυχιακού Διπλώματος Ειδίκευσης. Τελετή ανακήρυξης (Σχέδιο) 


Η ανακήρυξη του/της μεταπτυχίακού/ής φοιτητή/τριας ως άξιου 
του Διπλώματος Μεταπτυχιακών Σπουδών εκάστου Τμήματος καί η 
απονομή στον ίδιο του Διπλώματος αυτού γίνεται σε ειδική τελετή που 
πραγματοποιείται στο αρμόδιο Τμήμα. 

Η απονομή του Διπλώματος Μεταπτυχιακών Σπουδών (Δ.Μ.Σ.) 
γίνεται παρουσία του Πρύτανη του Δ.Π.Θ., ή, όταν αυτός κωλύεται, 
παρουσία ενός εκ των Ανππρυτάνεων. 

Κατά την τελετή της απονομής του Δ.Μ.Σ. στον/στην υποφήφιο/α 
αναγιγνώσκεται από τον Πρόεδρο του Τμήματος το πρακτικό της 
Εξεταστικής Επιτροπής καί στη συνέχεια ο Πρόεδρος του Τμήματος 
αναγιγνώσκει τα παρακάτω: 

«Ο/Η.(Ονοματεπώνυμο) .πτυχιούχος 

του.(Τμήμα, Σχολή, Πανεπιστήμιο) 


Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον 
δοκιμάζει τούτον (ταύτην) εις τους κατόχους του Δ.Μ.Σ. του 
Τμήματος Μοριακής Βιολογίας και Γενετικής της Σχολής 
Επιστημών Υγείας του Δημοκριτείου Πανεπιστημίου Θράκης· 
ερωτών δε και τον Πρύτανιν, ει τη του Τμήματος βουλή 
ομολογεί. Επειδήπερ εν ταις ειωθόταις δοκιμασίαις της σής 
επιστήμης έλεγχον παρέσχες σαφέστατον τω Τμήματι 
Μοριακής Βιολογίας και Γενετικής άξιον (αξίαν) του Δ.Μ.Σ. σε 
αυτόν (σε αυτήν) απέφηνας καπί τούτοις το μεν Τμήμα σε 
κατά τα νόμιμα εδοκίμασε, ο δε Πρύτανις ταύτην την 
δοκιμασίαν επήνεσε, δια ταύτα εγώ. (Ονοματεπώνυμο) 


.Καθηγητής του Τμήματος., νυν 

Πρόεδρος του Τμήματος. διατελών τε και 


χρώμενος τη δυνάμει, ην παρά των εν Πανεπιστημίω και 

Τμήματι νόμων είληφα, σε . 

(Ονοματεπώνυμο)., 

υποψήφιον (υποψηφίαν) του Τμήματος Μοριακής Βιολογίας 
και Γενετικής μεταπτυχιακού τίτλου δημοσία άξιον και 
κάτοχον του Διπλώματος Μεταπτυχιακών Σπουδών (Δ.Μ.Σ) 
του Προγράμματος Μεταπτυχιακών Σπουδών με τίτλο: 
«Διδακτική των Βιοεπιστημών» του Τμήματος Μοριακής 
Βιολογίας και Γενετικής του Δημοκριτείου Πανεπιστημίου 
Θράκης αναγορεύω και πάσας τας τω πανεπιστημιακά) 
αξιώματι τούτω παρεπομένας προνομίας σοι δίδωμι, 
συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























